
MADONAS NOVADA PAŠVALDĪBA
PAŠVALDĪBAS IEPIRKUMU KOMISIJA
Reģ. Nr. 90000054572
Saieta laukums 1, Madona, Madonas novads, LV-4801
 t. 64860571, e-pasts: pasts@madona.lv 


UZAICINĀJUMS UZ IEINTERESĒTO PIEGĀDĀTĀJU APSPRIEDI
plānotajai iepirkumu procedūrai 
“Projektēšana, autoruzraudzība un būvdarbi Meža ielā 5, Mārcienā, Mārcienas pagastā, Madonas novadā”
Madonā

2026.gada 6.jūlijā                                                                                                Nr. 2.2.8.3/26/9

1. Pasūtītājs: Madonas novada pašvaldība, reģistrācijas numurs: 90000054572, Adrese: Saieta laukums 1, Madona, Madonas novads, LV-4801.
2. Plānotais iepirkuma procedūras veids: iepirkuma procedūra saskaņā ar Publisko iepirkumu likums 8.panta 1.panta pirmo punktu – atklāts konkurss, zem ES sliekšņa.
3. [bookmark: _GoBack]Plānotais iepirkuma priekšmets – projektēšana, autoruzraudzība un būvdarbi, kas paredz jumta nomaiņu, apkures sistēmas vienkāršotu pārbūvi un dzīvokļu atjaunošanas darbus Meža ielā 5, Mārcienas ciemā, Madonas novadā, atbilstoši Tehniskajām specifikācijām un citiem iepirkuma dokumentu noteikumiem (turpmāk tekstā – Darbi). Līguma priekšmetam atbilstošākais galvenā iepirkuma priekšmeta CPV kods: 45000000-7 (CPV klasifikatorā koda atšifrējums latviešu valodā – Celtniecības darbi);  papildus priekšmeta CPV kods: 45200000-9 (CPV klasifikatorā koda atšifrējums latviešu valodā – Pilnīgas vai daļējas izbūves darbi un inženiertehniskie darbi), 71242000-6 (CPV klasifikatorā koda atšifrējums latviešu valodā – projekts un projektēšanas sagatavošana, tāmēšana) un 71248000-8 (CPV klasifikatorā atšifrējums latviešu valodā – Projekta un dokumentācijas uzraudzība). Iepirkumu nav plānots dalīt daļās. 
4. Apspriedes mērķis - apzināt tirgus situāciju un sagatavot pēc iespējas kvalitatīvu iepirkuma procedūras dokumentāciju pirms iepirkuma izsludināšanas un veicināt konkurenci iepirkumā. Apspriede tiek organizēta nodrošinot ieinteresēto piegādātāju iespējas iepazīties ar paziņojumam pievienotajām pretendentu atlases prasībām un  tehniskajām specifikācijām, un sniegt komentārus, ieteikumus iepirkuma prasību uzlabošanai pirms iepirkuma procedūras izsludināšanas.
5. Apspriedes tiesiskais pamats - saskaņā ar Publisko iepirkumu likuma 18.panta (21) daļu, jo attiecīgā iepirkuma līguma priekšmetam varētu būt nepietiekams pretendentu skaits, t.i., pasūtītājs vēlas iegūt tiesības nepārtraukt iepirkuma procedūru konkrētā iepirkuma daļā gadījumā, ja iepirkuma procedūrā tiks saņemts viens piedāvājums vienā no daļām, kā to paredz Publisko iepirkumu likuma 41.panta (12) daļas 1) punkts.
6. Apspriedes laiks un vieta - ieinteresētajiem piegādātājiem komentāri un ieteikumi ir jāiesniedz rakstiski Elektronisko iepirkumu sistēmā līdz 2026.gada 21.jūlijam (ieskaitot). Ieinteresētie piegādātāji var izteikt komentārus par pielikumā pievienotajām atlases prasībām un tehniskajām specifikācijām. Ieinteresētajiem piegādātājiem savi komentāri, prasības ir objektīvi un konstruktīvi jāpamato, lai pasūtītājs uztvertu ieteikumu, iebildumu būtību un varētu izvērtēt atbilstošu grozījumu veikšanu plānotā iepirkuma prasībās.
7. Plānotā iepirkuma dokumentācija un apspriežamie jautājumi – apspriežamie jautājumi ir saistīti ar publicēto iepirkuma dokumentāciju: jautājumi par atlases prasībām pretendentiem atbilstības pierādīšanai iepirkumā; jautājumi par tehniskajām specifikācijām; citi ieinteresēto piegādātāju ieteikumi un komentāri. 
8. Pasūtītājs un Pašvaldības iepirkumu komisija pēc komentāru sniegšanai noteiktā termiņa beigām izvērtē saņemtos ieteikumus un komentārus, un nepieciešamības gadījumā iekļauj tos iepirkuma dokumentācijā.
9. Apspriedes dokumentēšana – pasūtītājs dokumentē apspriedi, pēc ieteikumu un komentāru sniegšanai noteiktā termiņa beigām sagatavojot apspriedes ziņojumu, kurā  norādīti apspriedes dalībnieki, dokumentēti to komentāri, pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā. Pasūtītājs apspriedes ziņojumu nepublicē, bet izsniedz 3 (trīs) darba dienu laikā pēc ieinteresētā piegādātāja pieprasījuma saņemšanas.
10. Papildus informācija – Iepirkumu komisijas sniegtā informācija apspriedes laikā uzskatāma par plānotu un provizorisku un tā var būtiski mainīties, izstrādājot iepirkuma dokumentāciju.
11. Pielikumi – Atlases prasības, Tehniskā specifikācija – Tehniskais piedāvājums (Darbu daudzumi), Projektēšanas uzdevums.

Komisijas priekšsēdētājs                                                                                       Āris Vilšķērsts

Dokuments ir parakstīts ar drošu elektronisko parakstu un satur laika zīmogu.

